8.6.2022
SK
Úradný vestník Európskej únie
C 224/9 Utorok 23. novembra 2021
Pomoc na zabezpečenie úspešnej obnovy športu 66. trvá na tom, že sú potrebné podporné mechanizmy a mechanizmy cieleného financovania, ktoré umožnia opätovné oživenie odvetvia športu a všetkých druhov športu po pandémii COVID-19, a to aj prostredníctvom vnútroštátnych prostriedkov finančnej pomoci, Mechanizmu na podporu obnovy a odolnosti a štrukturálnych fondov; 67.
víta to, že niektoré členské štáty zahrnuli šport do svojich národných plánov na podporu obnovy a odolnosti;
68. vyzýva Komisiu, aby vo svojej revíznej správe o vykonávaní Mechanizmu na podporu obnovy a odolnosti, ktorá sa má predložiť Európskemu parlamentu a Rade v roku 2022, poskytla údaje o investíciách a reformách súvisiacich so športom; 69. víta vyšší rozpočet pre šport v rámci súčasného programu Erasmus+ a podporuje ďalšie synergie medzi fondmi a programami, akými sú EU4Health a LIFE; zdôrazňuje, že na zlepšenie využívania týchto nástrojov na podporu oživenia v športe je rozhodujúce, aby sa odstránili všetky prekážky v procese podávania žiadostí na vnútroštátnej úrovni; 70.
vyjadruje poľutovanie nad tým, že v nariadení o programe EU4Health chýba výslovný odkaz na šport;
71. naliehavo vyzýva inštitúcie EÚ, aby v nasledujúcom finančnom programovom období výrazne zvýšili rozpočet vyčlenený na amatérsky šport v rámci programu Erasmus+; 72. zdôrazňuje, že financovanie športu treba naďalej zvyšovať aj nad rámec programu Erasmus+, a to cielene s dôrazom na sociálny rozmer športu, najmä amatérskeho športu; 73. zdôrazňuje význam prípravných akcií a pilotných projektov v oblasti športu, ktoré poskytujú dodatočné finančné prostriedky pre amatérsky šport a zabezpečujú sľubné výsledky; 74.
vyzýva Komisiu, aby zvýšila počet schválených pilotných projektov a prípravných akcií v oblasti športu;
75. zdôrazňuje, že treba podporovať športový cestovný ruch ako jeden z prostriedkov na posilnenie obnovy a odolnosti odvetvia športu po pandémii ochorenia COVID-19; 76. pripomína, že je dôležité chrániť tradičné športy a podporovať ich primeranými finančnými prostriedkami v rámci európskeho kultúrneho dedičstva a regionálnej identity; 77. vyzýva celoštátne, regionálne a miestne orgány, aby uznali kľúčovú úlohu športu a pohybovej aktivity v oblastiach, ako je obnova miest, cestovný ruch a územná súdržnosť, a aby podnecovali príslušné investície v rámci politiky súdržnosti EÚ, konkrétne vzhľadom na Európsky sociálny fond plus, Európsky fond regionálneho rozvoja a Mechanizmus na podporu obnovy a odolnosti; 78. vyzýva Komisiu, aby podporovala využívanie finančných prostriedkov z programu REACT-EU na projekty týkajúce sa športovej infraštruktúry za predpokladu, že je udržateľná, prispieva k dlhodobému oživeniu hospodárstva a podporuje cestovný ruch; 79. upozorňuje Komisiu a riadiace orgány na dôležitú úlohu malých športových klubov a združení a poukazuje na nedostatok ľudských a materiálnych zdrojov, ktoré majú k dispozícii na prístup k európskemu financovaniu a cielenej podpore; 80. vyzýva členské štáty, aby zvážili uplatňovanie najnižšej možnej sadzby DPH na odvetvie športu ako jeden z nástrojov na uľahčenie prístupu k jeho službám po pandémii ochorenia COVID-19; 81. vyzýva Komisiu, aby v spolupráci so všetkými príslušnými zainteresovanými stranami vrátane občianskej spoločnosti, sociálnych partnerov a verejných orgánov vypracovala metodiku na vymedzenie kritérií merania a monitorovania spoločenského dosahu projektov súvisiacich so športom a aby pravidelne aktualizovala a predkladala údaje o spoločenskom vplyve športu; 82. naliehavo vyzýva Komisiu a členské štáty, aby pravidelne aktualizovali a predkladali údaje o hospodárskom vplyve športu;